en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml ml en en en ml en ml nl ml nl ml nl ml nl ml nl ml nl ml nl ml fr ml nb ml nl ml en ml nl ml en ml nl ml en ml nl ml en ml en ml fr ml en ml en ml en ml fr ml en ml nl ml en ml fr ml fr ml en ml nl ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ന്യൂഡല്‍ഹി: രാഷ്ട്രീയ സ്വയംസേവക് സംഘ് (ആര്‍എസ്എസ്) നിലനില്‍പ്പിനു വലിയ ഭീഷണി നേരിടുന്നതായി ഒന്നരവര്‍ഷം മുമ്പ് അതിന്റെ ഒരു മുതിര്‍ന്ന പ്രവര്‍ത്തകന്‍ തുറന്നു സമ്മതിക്കുകയുണ്ടായി. യുവതലമുറയെ സംഘടനയിലേക്ക് ആകര്‍ഷിക്കാന്‍ കഴിയാത്തതായിരുന്നു പ്രശ്‌നം. വിദ്യാഭ്യാസമാണ് എല്ലാം മാറ്റി മറിച്ചത്. അതിരാവിലെ ശാഖകളിലെത്തുന്നതിനു വിദ്യാര്‍ത്ഥികള്‍ക്ക് കഴിയുന്നില്ല. അവര്‍ക്ക് തിരക്കാണ്. പഠിച്ചു തൊഴില്‍നേടുന്നതിനാണ് അവര്‍ മുന്‍ഗണന നല്‍കുന്നത്. 'ഹിന്ദു സംസ്‌കാരത്തിനും', 'ദേശീയതക്കും' നല്‍കുന്ന ഊന്നല്‍ ഒരു പഴഞ്ചന്‍ കാര്യമായിട്ടാണ് മിക്കവരും കരുതുന്നത്.
'ഞങ്ങളും മാറേണ്ടിയിരിക്കുന്നു. പുതിയ രീതികള്‍ കണ്ടെത്തെണ്ടിയിരിക്കുന്നു.' നാഗ്പൂരിലെ ആര്‍എസ്എസ് കേന്ദ്ര കാര്യാലയത്തിലിരുന്നുകൊണ്ട് അദ്ദേഹം പറഞ്ഞു.
ഇപ്പോള്‍ മനോഭാവത്തില്‍ പാടെ മാറ്റം സംഭവിച്ചിരിക്കുന്നു. വിപുലീകരണത്തെക്കുറിച്ചും ശക്തിപ്പെടലിനെക്കുറിച്ചുമാണു ഇപ്പോള്‍ സംസാരിക്കുന്നത്; സമൂഹത്തിന്റെ പുതിയ വിഭാഗങ്ങളിലേക്ക് കടന്നുചെല്ലണം; ഗവണ്മെന്റ് നയങ്ങളെ സ്വാധീനിക്കുകയും സംഘം സ്ഥാപിതമായത്തിന്റെ 100 വാര്‍ഷികമായ  2025 ആകുമ്പോഴേക്കും 'ഹിന്ദു സമൂഹത്തെ ഏകീകരിക്കുകയും സംഘടിപ്പിക്കുകയും ചെയ്യുക'യെന്ന ലക്ഷ്യം നേടാന്‍ കഴിയുകയുംവേണം..
ചില കണക്കുകള്‍ അവര്‍ക്ക് ആവേശം പകരുന്നുണ്ട്. 2005ന്റെ മധ്യത്തില്‍ രാജ്യത്ത് 48,794 സംഘ ശാഖകളാണുണ്ടായിരുന്നത്. എന്നാല്‍ തുടര്‍ന്നുള്ള വര്‍ഷങ്ങളില്‍  അവയുടെ എണ്ണത്തില്‍ ഗണ്യമായ കുറവ് സംഭവിക്കുകയും 35000 ആയി കുറയുകയും ചെയ്തു. 2012 ജൂലൈയില്‍ 34,761 ശാഖകള്‍ ഉണ്ടായിരുന്നത് 2013 മധ്യമെത്തിയപ്പോഴേക്കും 37125 ആയി ഉയര്‍ന്നു. 2014 ജൂലൈയില്‍ അത് വീണ്ടും ഉയര്‍ന്നു 39,396 ആയി. ഇപ്പോള്‍ 41000ത്തില്‍പ്പരം ശാഖകളുണ്ട്. (അന്തിമ കണക്കു മാര്‍ച്ചില്‍ ലഭ്യമാകും) ഒരു മാസം 10,000 ത്തിലധികം പേര്‍ സംഘത്തിന്റെ വെബ്‌സൈറ്റിലൂടെ ബന്ധപ്പെടുകയും സംഭാവന നല്‍കുന്നതിനു താല്‍പ്പര്യം പ്രകടിപ്പിക്കുകയും ചെയ്യുന്നുണ്ട്.
വളരെ വലിയ പദ്ധതികളാണ് ആര്‍എസ്എസിനുള്ളത്. ഓരോ ഗ്രാമത്തിലും ഒരു മോഡല്‍ സ്‌കൂള്‍ സ്ഥാപിക്കുക. ഗ്രാമീണ  മേഖലക്ക് ഊന്നല്‍ നല്‍കുന്നതിനാണ് തീരുമാനം. ദളിത്, ഒ ബി സി വിഭാഗങ്ങളില്‍ സ്വാധീനം ഉറപ്പിക്കണം. സാങ്കേതിക വിദ്യയുടെ ഉപയോഗത്തിലൂടെ സോഷ്യല്‍ മീഡിയയില്‍ ആധിപത്യം നേടുന്നതിനും തങ്ങളുടെ ലോക വീക്ഷണം പ്രചരിപ്പിക്കുന്നതിനും ശ്രമിക്കുന്നു.
ഈ മാറ്റത്തിനു എന്താണു കാരണം? മൂന്നുഘടകങ്ങള്‍ സഹായകമായതായിട്ടാണു കാണപ്പെടുന്നത്. ആര്‍എസ്എസ് സംഘടനയുടെ ഉയര്‍ത്തെഴുന്നേല്‍പ്പും സമൂഹത്തില്‍ അത് നടത്തിയ ആഴത്തിലുള്ള വേരൊട്ടവും; രാഷ്ട്രീയ അധികാരം നേടിയതും; വര്‍ധിതമായ തോതില്‍ പ്രകടമാകുന്ന ദൃശ്യസാന്നിധ്യവും.
സമൂഹത്തിന്റെ വിവിധ വിഭാഗങ്ങളെ സ്വാധീനിക്കുന്നതിനു ആര്‍എസ്എസിന് പോഷകസംഘടനകളുണ്ട്. അവയ്ക്ക് തത്വത്തില്‍ സ്വയംഭരണമുണ്ട്. എന്നാല്‍ അവര്‍ സംഘമേധാവികള്‍ക്ക് മുമ്പാകെ റിപ്പോര്‍ട്ട് ചെയ്യാന്‍ ബാധ്യസ്ഥരാണ്. ഇതെക്കുറിച്ചു  സംഘത്തിന്റെ ഒരു ഭാരവാഹി പറഞ്ഞതിങ്ങനെ: ' സംഘം ഒന്നും ചെയ്യുന്നില്ല. എന്നാല്‍ സ്വയം സേവകര്‍ ഒന്നും വെറുതെ വിടുന്നില്ല'
സരസ്വതി ശിശുമന്ദിര്‍ വിദ്യാലയങ്ങളില്‍ ചേര്‍ത്തുകൊണ്ട് കുട്ടികളെ വളരെ നേരത്തെതന്നെ വരുതിയിലാക്കുന്നു. സര്‍ക്കാര്‍ വിദ്യാലയങ്ങളിലൊ സ്വകാര്യ വിദ്യാലയങ്ങളിലൊ പഠിക്കുന്ന കുട്ടികളെ സമീപമുള്ള ശാഖകളില്‍ ചേരുന്നതിനു പ്രോല്‍സാഹിപ്പിച്ചുകൊണ്ട് 'മൂല്യങ്ങള്‍ കുത്തി നിറയ്ക്കുന്നു.' രാജ്യത്തെ എല്ലാ പ്രധാന കാമ്പസുകളിലും യുണിറ്റുകളുള്ള അഖില്‍ ഭാരതീയ് വിദ്യാര്‍ഥി പരിഷത്തിലൂടെയാണു കോളേജ് വിദ്യാര്‍ഥികളെ ആകര്‍ഷിക്കുന്നത്.
നിങ്ങള്‍ ഒരു തൊഴിലാളിയാണെങ്കില്‍ ഭാരതീയ മസ്ദൂര്‍ സംഘ് നിങ്ങളെ സമീപിക്കും. ഗോത്രവര്‍ഗ മേഖലകളില്‍ വ്യാപകമായ സാന്നിധ്യമുള്ള വനവാസി കല്യാണ്‍ ആശ്രം ഗോത്ര വര്‍ഗക്കാരെ ഹിന്ദു മതത്തിലേക്ക് മടക്കിക്കൊണ്ടു വരുന്നതിനും ക്രിസ്ത്യന്‍ മിഷനറിമാരെ നേരിടുന്നതിനും വേണ്ടി പ്രവര്‍ത്തിക്കുന്നു.
സമൂഹത്തില്‍ പ്രത്യയ ശാസ്ത്രപരമായി കൂടുതല്‍ ആക്രമണ സ്വഭാവവും യുദ്ധ സന്നദ്ധതയും പ്രകടിപ്പിക്കുന്നവര്‍ക്ക് വേണ്ടിയുള്ളതാണ് വിശ്വഹിന്ദു പരിഷത്തും ബജരങ് ദളും. ഈ സംഘടനകളുടെ പ്രവര്‍ത്തനങ്ങളുടെ സ്വഭാവവും തോതും വ്യത്യസ്തമായിരിക്കും. എന്നാല്‍ ഏതു സമയത്തും സംഘ പരിവാറിന്റെ വിശാലമായ താല്‍പ്പര്യങ്ങള്‍ നിങ്ങളുടെ പ്രവര്‍ത്തന മേഖലയില്‍ കടന്നു വന്നെന്നിരിക്കും. നിങ്ങള്‍ക്കു താല്‍പ്പര്യമുള്ള പ്രാദേശികവും വര്‍ഗപരവും വൈകാരികവും ആയി ബന്ധപ്പെട്ട പ്രശ്‌നങ്ങള്‍ ഉയര്‍ത്തിക്കാട്ടി പ്രചാരകന്മാരുടെയും സ്വയം സേവകരുടെയും അനുഭാവികളുടെയും ഒരു ശ്രുംഖലയിലൂടെയായിരിക്കും ആര്‍എസ്എസ് നിങ്ങളിലേക്ക് എത്തിച്ചേരുക.
ഈ സംഘടനകളൊക്കെ വളരെക്കാലമായി പ്രവര്‍ത്തിക്കുന്നതാണെങ്കിലും അടുത്ത കാലത്തായി ഒരു പുതിയ ആവേശം ഇവയുടെ പ്രവര്‍ത്തനങ്ങളില്‍ കാണപ്പെടുന്നു. ഒറ്റയ്ക്ക് ഭൂരിപക്ഷം നേടി ബിജെപി ഗവണ്മെന്റ് അധികാരത്തില്‍ എത്തിയതാണ് ഈ മാറ്റത്തിനു കാരണം. സംഘവും ബിജെപിയും തമ്മിലുള്ള ബന്ധം മനസ്സിലാക്കുന്നതിനു 1970 കളുടെ അന്ത്യത്തില്‍ ജനതാ പാര്‍ട്ടിയില്‍ ദ്വയാംഗത്വത്തിന്റെ പേരിലുണ്ടായ വിവാദം ഓര്‍മ്മിച്ചാല്‍ മതി. പഴയ ജനസംഘം പശ്ചാത്തലമുള്ളവരുടെ മുന്നില്‍ ഒരു മാര്‍ഗമേ ഉണ്ടായിരുന്നുള്ളൂ: ഒന്നുകില്‍ ജനത പാര്‍ട്ടിയുടെ ഭാഗമായി തുടരുക, അല്ലെങ്കില്‍ ആര്‍എസ്എസിന്റെ ഭാഗമായി തുടരുക. പ്രധാനമായും സംഘത്തോട്  കൂറ് പുലര്‍ത്തിയവര്‍ ജനതപാര്‍ട്ടി വിടുകയും ബിജെപി രൂപീകരിക്കുകയും ചെയ്തു. ആര്‍എസ്എസിന്റെ ഒരു അനുബന്ധ സംഘടനയുടെ നേതാവു പറഞ്ഞതിങ്ങനെയാണൂ:                                   'ഞങ്ങളുടെ വീക്ഷണ ഗതികള്‍ അവതരിപ്പിക്കുന്നതിനു മാധ്യമങ്ങളുടെ സഹായമൊന്നും ഞങ്ങള്‍ക്കാവശ്യമില്ല. പ്രധാനമന്ത്രി ഞങ്ങളുടെ പ്രചാരകനാണ്.'
രാഷ്ട്രീയ അധികാരം കൈവന്നതോടെ ഒരു വലിയ പരിവര്‍ത്തനമാണ് സംഭവിച്ചത്. നരേന്ദ്ര മോഡി മന്ത്രി സഭയിലെ മിക്ക മന്ത്രിമാരും ഏതെങ്കിലുമൊരു സംഘപരിവാര്‍ സംഘടനയില്‍ പ്രവര്‍ത്തിച്ച പാരമ്പര്യം ഉള്ളവരാണ്. അതിന്റെ ലോക വീക്ഷണത്തിനു അനുസൃതമായാണ് അവരുടെ ചിന്താഗതി. ഉദാഹരണത്തിന് വിദ്യാഭ്യാസ മേഖലയുമായി ബന്ധപ്പെട്ടു പ്രവര്‍ത്തിക്കുന്നവര്‍ മാനവവിഭവശേഷി മന്ത്രി സ്മൃതി ഇറാനിയെ നേരിട്ട് ബന്ധപ്പെടുകയും പാഠപുസ്തക പരിഷ്‌ക്കരണം, സംസ്‌കൃത വിദ്യാഭ്യാസം, വലതുപക്ഷ വീക്ഷണം പുലര്‍ത്തുന്നവരെ പ്രധാന സ്ഥാനങ്ങളില്‍ നിയമിക്കല്‍ തുടങ്ങി എല്ലാ കാര്യങ്ങളിലും അവരെ സ്വാധീനിക്കുകയും ചെയ്യുന്നു.
വിഎച്ച്പിയും ധര്‍മ്മ ജാഗരണ്‍ മഞ്ചും തുടങ്ങിവെച്ച 'ഘര്‍ വാപസി' പരിപാടി വന്‍ വിവാദമാകുകയും പാര്‍ലമെന്റ് സ്തംഭിപ്പിക്കുകയും ചെയ്തു. മറ്റൊരു ഗവണ്മെന്റ് ആയിരുന്നു അധികാരത്തില്‍ ഉണ്ടായിരുന്നതെങ്കില്‍ ഈ സംഘടനകളെ അടിച്ചോതുക്കുമായിരുന്നു. എന്നാല്‍ അധികാരത്തിലുള്ള ബിജെപി പഴയ ജനസംഘം നിലപാട് ആവര്‍ത്തിക്കുകയാണ് ചെയ്തത്: എല്ലാ മത പരിവര്‍ത്തനങ്ങളും നിരോധിക്കുക.
എന്നാല്‍ കാര്യങ്ങള്‍ വിചാരിച്ചതുപോലെ നീങ്ങിയില്ല. .സംഘപരിവാര്‍ സംഘടനകള്‍ക്ക് സ്വതന്ത്രമായി വിഹരിക്കാന്‍  അവസരം കിട്ടിയില്ല. സംഘം നിലപാട് മയപ്പെടുത്തി. പുനര്‍ മതപരിവര്‍ത്തനങ്ങള്‍ക്ക് നേതൃത്വം നല്‍കിയിരുന്ന പ്രധാന പ്രവര്‍ത്തകനായിരുന്ന രാജേശ്വര്‍ സിങിനെ അയാളുടെ ചുമതലകളില്‍ നിന്നും ഒഴിവാക്കി.
സംഘത്തിന്റെ പ്രവര്‍ത്തനങ്ങള്‍ക്ക് നവോന്മേഷം പകരുന്ന മൂന്നാമത്തെ ഘടകം വര്‍ധിതമായി പ്രകടമാകുന്ന ദൃശ്യ സാന്നിധ്യമാണ്. ആധുനിക കാലഘട്ടത്തിനു യോജിക്കാത്ത ഒരു പഴഞ്ചന്‍ പാര്‍ട്ടി എന്ന പ്രതിച്ഛായ മാറ്റി സാങ്കേതിക വിദ്യകള്‍ ഉപയോഗപ്പെടുത്തി സോഷ്യല്‍ മീഡിയയില്‍ നിറഞ്ഞു നില്‍ക്കാന്‍ ശ്രമിക്കുന്നു. ലോക്‌സഭ തെരഞ്ഞെടുപ്പു ആര്‍എസ്എസിലെക്കും അതിന്റെ പ്രവര്‍ത്തനങ്ങളിലെക്കും അജണ്ടയിലെക്കും മാധ്യമശ്രദ്ധ തിരിച്ചുവിട്ടു. ടിവിയില്‍ അതിനു കൂടുതല്‍ സമയം ലഭിക്കുന്നു. പത്രങ്ങള്‍ വാര്‍ത്തകള്‍ കൂടുതല്‍ നല്‍കുന്നു.
ഒരു ആര്‍എസ്എസ് നേതാവു സ്വന്തം അനുഭവം വിവരിച്ചു. ഒരിക്കല്‍ ദല്‍ഹിയിലെ ആര്‍എസ്എസ് കാര്യാലയത്തിലേക്ക് പോകുന്നതിനു ഒരു ഓട്ടോറിക്ഷയില്‍ കയറി. വഴി മധ്യേ ഓട്ടോഡ്രൈവര്‍ പറഞ്ഞു, അയാളും ആര്‍എസ്എസില്‍ ചേരുന്ന കാര്യം ആലോചിക്കുകയാണെന്നു. ലവ് ജിഹാദിനെക്കുറിച്ച് അയാള്‍ വായിച്ചിട്ടുണ്ട്. മതം മാറ്റുകയെന്ന ഏക ലക്ഷ്യത്തോടെ ഹിന്ദു പെണ്‍കുട്ടികളെ മുസ്ലിം യുവാക്കള്‍ പ്രേമം നടിച്ചു തട്ടിക്കൊണ്ടു പോകുന്നതാണ് ലവ് ജിഹാദ് എന്ന് ഹിന്ദു സംഘടനകള്‍ ആരോപിക്കുന്നത്. അതൊരു ഭീഷണിയാണെന്ന് അയാള്‍ കരുതുന്നു. ആര്‍എസ്എസ് ആണു അതിനെ എതിര്‍ക്കുന്ന പ്രസ്ഥാനമെന്ന് മനസിലാക്കിയാണ് അതില്‍ ചേരാന്‍ അയാള്‍ ആഗ്രഹിക്കുന്നത്.
ഓട്ടോറിക്ഷയിലെ സംഭവത്തില്‍  നിന്നും ആര്‍എസ്എസ് നേതാവ് പഠിച്ച പാഠം ഇതായിരുന്നു: ഒരു പ്രശ്‌നം കുത്തിപ്പൊക്കി വിമര്‍ശനപരമായി എഴുതിയാല്‍ സമൂഹത്തില്‍ അത് ഭിന്നതകള്‍ സൃഷ്ടിക്കും. ഒരു വിഭാഗം ആര്‍എസ്എസിലേക്ക് അടുക്കുന്നതിനു അത് കാരണമാകും.
comments powered by Disqus. comments powered by Disqus
സുധീരന്‍ ''പാട്ടു നിര്‍ത്തിയത് സ്വരം നന്നായിരിക്കുമ്പോള്‍''
റോസ് വാലി കുംഭകോണത്തിന്റെ പിന്നാമ്പുറം
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
സിദ്ദു ബിജെപിക്ക് വീണ്ടും തലവേദനയാകുന്നു
നൂലില്‍ തൂങ്ങി ഉമ്മന്‍ചാണ്ടി ഭരണം
ഉമ്മന്‍ചാ ണ്ടിയും പിന്നെ വിഎസും
ചാരായ നിരോധനം യുഡിഎഫിനെ സഹായിച്ചില്ല
ലയനവും പിളര്‍പ്പും നായനാരുടെ രണ്ടാം വരവും
ചരിത്രമായ നിയമസഭാ പാസ് കേസ്
കെ കരുണാകരന്റെ ആദ്യ ഊഴം 32 ദിവസം
രാജ്യം കണ്ട മികച്ച ഭരണനിര്‍വഹണം
സുപ്രധാന വഴിത്തിരിവും അച്യുതമേനോന്റെ വരവും
ആദ്യ കമ്യൂണിസ്റ്റ് സര്‍ക്കാര്‍ അധികാരത്തില്‍
കേരളം എന്നും രാഷ്ട്രീയ പരീക്ഷണശാല
കനയ്യ കുമാറിന്റെ തീരുമാനം രാഷ്ട്രീയ പക്വത
കേരള കോണ്‍ഗ്രസ്സിലെ പിളര്‍പ്പിനു പിന്നില്‍ കത്തോലിക്ക വിദ്യാഭ്യാസ ലോബി
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
മോദിഗേറ്റ്: മുഖംമിനുക്കാന്‍ കേന്ദ്ര നീക്കം
യെച്ചൂരിക്കും റെഡ്ഡിക്കും കോണ്‍ഗ്രസിലേക്കുള്ള അകലം കുറയുന്നു
കാനത്തിന് ഇത് വൈകിവന്ന അംഗീകാരം
കാത്തിരിക്കുക,.. രാഹുല്‍ കര്‍മ്മ പദ്ധതി തയ്യാറാക്കുകയാണ്
യുഎസ് പാര്‍ട്ടിയില്‍ നിന്നും ഇന്ത്യന്‍ കമ്മ്യുണിസ്റ്റുകാര്‍ പഠിക്കേണ്ടത്
വാലന്റയിന്‍ ദിനവും ഹിന്ദുമഹാസഭയുടെ 'പ്രേം വിവാഹ് ദിവസും'
ബേദി വരവില്‍ ബിജെപിയില്‍ അതൃപ്തി
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
കശ്മീരില്‍ ബിജെപിയുടെ കണ്ണ് മുഖ്യമന്ത്രി കസേരയില്‍
പല്ലുകൊഴിഞ്ഞ സിംഹം പോലെ സുധീരന്‍
മാണിക്കെതിരായ കേസ് യുഡിഎഫില്‍ കലാപക്കൊടി ഉയരും
സുധീരനെതിരെ യുഡിഎഫില്‍ നീക്കം; രാഹുലിനോട് പരാതിപ്പെടും
മദ്യത്തെ ചൊല്ലി യുഡിഎഫില്‍ വീണ്ടും തമ്മിലടി
സ്‌കൂള്‍ പാഠപുസ്തകങ്ങളുടെ ഹിന്ദുത്വവല്‍ക്കരണത്തില്‍ ആശങ്ക
ഇനി കേരളത്തില്‍ സ്റ്റാര്‍ പൗരന്മാരും അല്ലാത്തവരും
സുധീരന് പുല്ലുവില: ഗ്രൂപ്പ് ശക്തിപ്പെടുത്താന്‍ ചെന്നിത്തലയും കൂട്ടരും
തുരൂരിനെതിരെ നടപടി ആവശ്യം ശക്തം: തീരുമാനം നാളെ
സി. ദിവാകരനെ ബലിയാടക്കി ഒതുക്കി
All rights Reserved 2017 © Kerala Malar